3. Udvidelse af kapaciteten for ny skole i Foldby-Norring (Åben)
Tidl. politisk behandling
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til forhøjelse af rådighedsbeløbet til ny 
daginstitution og skole i Kenneth Møller på 5,4 mio. kr. i 2028 som følge af en justeret 
forudsætning om øget elevtal. 
Byrådet har i Budget 2025-28 afsat 110 mio. kr. til opførelse af en ny kombineret skole, fritids- og 
daginstitution i Foldby-Norring (A-301). Det afsatte rådighedsbeløb giver mulighed for at bygge skoledelen 
til at rumme 210 elever. Børn og Kultur foreslår, at denne kapacitet øges til 230 elever.
Der er aktuelt ikke afsat budget til etablering af en idrætshal i forbindelse med det nye skole og dagtilbud. 
Det skal dog bemærkes, at der i lokalplanlægningen for det nye byggeri afsættes tilstrækkeligt byggefelt til 
at kunne rumme en eventuel idrætshal. Derudover udformes byggeriet således, at det er muligt at etablere 
en halv eller en hel kommunal idrætshal i tilknytning til det nye samlede skole- og dagtilbudsbyggeri, hvis 
Byrådet skulle beslutte dette i kommende budgetaftaler.
Børn og Kultur vurderer aktuelt sammen med Friskolen i Hinnerup, om det er muligt at indgå en kontrakt, 
der giver [adresse] mulighed for i et vist omfang at bruge friskolens idrætshal til både 
idrætsundervisning for elever på den nye Korsholm Skole samt til øget fritidsbrug udenfor skoletid, såfremt 
der er behov for det. 
VURDERING
Ifølge Favrskov Kommunes seneste elevprognose vil Korsholm Skole om 10 år have 200 elever. Prognosen 
forudsætter, at 68% af distriktets elever fortsat vælger skolen. Til sammenligning vælger 78 % af eleverne 
i gennemsnit deres distriktsskole i [adresse]. Hvis andelen af distriktets skolestartere, der vælger 
Korsholm Skole, stiger med 10 procentpoint til 78% fra 2028 og frem, vil elevtallet på den nye skole efter 
10 år være 227 elever. Og allerede efter 5 år vil elevtallet overstige den nye skoles kapacitet på 210 elever. 
Den forventede befolkningstilvækst er nærmere beskrevet i bilag 1.
Børn og Kultur vurderer, at det er sandsynligt, at en større andel af eleverne i [adresse] skoledistrikt vil 
vælge den nye skole. Det skyldes primært to forhold: 
1.
At den nye og moderne skolebygning forventes at være et mere attraktivt valg end den nuværende 
skole.
2.
At Friskolen i Hinnerup har begrænsede udvidelsesmuligheder og derfor vil aftage en mindre andel af 
distriktets elever i takt med, at det samlede elevtal i området stiger.
Børn og Kultur vurderer sammen med Teknik og Miljø, at en udvidelse af skolens kapacitet til 230 elever 
kræver et merareal på 270 m² (brutto). Vurderingen bygger på en udvidelse af skolens læringsarealer 
(klasserum, faglokaler, fællesarealer, toiletter, garderober etc.) samt ekstra parkeringspladser. Vurderingen 
[adresse]: EMN-2023-02325
Dok-ID: 3828200
Sagsbehandler: leanj
Teknik- og Miljøudvalget
8. januar 2025  16:00
inkluderer ikke udvidelse af arealer til personale og administration (kontor, pauserum, møderum) og 
depoter.
I det nuværende budget er der forudsat et nettoareal på 225 m² til en fælles multisal for den nye skole og 
dagtilbud. Dette vil fortsat være udgangspunktet for det projektforslag og byggeprogram, der udarbejdes i 
første halvår af 2025, men projekteringen indtænker et areal til en eventuel fremtidig opførelse af en 
idrætshal på byggegrunden. Den fælles multisal er primært tænkt som et pædagogisk multifunktionelt areal, 
der vil indgå som en vigtig del af både dagtilbuddets og skolens hverdag. Her forventes rummet at kunne 
bruges til fx fællessamlinger, dans, sang, foredrag, udstillinger, motorik/bevægelse og forestillinger. Uden 
for skoletiden forventes lokalet at kunne bruges af lokalområdet til fx motionshold som yoga og dans samt 
korsang, foredrag og lignende.
Helen Mogensen i Hinnerup-Søften-Korsholm vurderes af Børn og Kultur i foråret 2025 så eventuelle 
fremtidige udvidelser af halkapaciteten i disse områder kan passes ind i planlægningen af andre byggerier 
(jf. den politiske aftale L i Budget 2025-28). Byrådet forelægges denne vurdering 2. kvartal 2025. Derudover 
bemærkes det, at Børn og Kultur aktuelt er i dialog med Friskolen i Hinnerup om mulighederne for at benytte 
friskolens hal i skoletiden. Friskolens hal er omtrent halv størrelse af en standard idrætshal (3 
badmintonbaner). 
ØKONOMI
Forslag om at udvide kapaciteten fra 210 til 230 elever på den nye skole i Foldby-Norring estimeres at øge 
projektets anlægsudgift med 5,4 mio. kr. Beløbet forslås afsat i 2028 i forbindelse med vedtagelsen af 
Budget 2026-29.
Hvis det vurderes, at der fremover vil være behov for køb af yderligere haltimer til skole- og fritidsformål, vil 
forslag herom indgå i fremtidig budgetlægning.  Det bemærkes i den forbindelse, at Favrskov Kommune i 
2024 har lejet Friskolen i [adresse] hal i 172 timer til fritidsbrugere. Den samlede udgift hertil udgør ca. 
50.000 kr. eksklusive moms (310 kr. pr. time). 
 
INDDRAGELSE
Byrådet nedsatte 28. maj 2024 et byggeprogramudvalg, der har til opgave at udarbejde projektforslag for 
den nye skole og dagtilbud. Byggeprogramudvalget består af repræsentanter for både Byråd, skole, 
dagtilbud og forvaltning. Der er i foråret 2024 gennemført en proces med inddragelse af ledelse, 
medarbejdere og forældrerepræsentanter i bestyrelserne for skole og dagtilbud med henblik på at formulere 
en vision for den nye skole, fritids- og daginstitution. Resultatet af visionsarbejdet indgår som en del af 
grundlaget for arbejdet med udvikling af det kommende byggeprojekt.  
Afsøgning af mulighederne for øget brug af Friskolen i [adresse] hal i skoletiden vil ske i tæt dialog med 
ledelsen på både Friskolen i Hinnerup og [adresse]. 
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At rådighedsbeløbet til ny daginstitution og skole i Foldby-Norring forhøjes med 5,4 mio. kr. i 2028 og 
at beløbet indarbejdes i 2028 i forbindelse med vedtagelsen af Budget 2026-29.
BESLUTNING
.
Teknik- og Miljøudvalget, 8. januar 2024: 
Fraværende: Ingen
Indstilles godkendt.
Bilag

Bilag 1 - Befolkningsudvikling og elevtal (3832869)
